rejauldu/bengali-wikipedia huggingface dataset:
থাম্ব| ইরানের সর্বোচ্চ নেতা আলী খামেনি কোম সেমিনারিতে, ১৫ মার্চ ২০১৬ থাম্ব|কোম সেমিনারি  কোম সেমিনারি () হল ইরানের বৃহত্তম ইসলামি সেমিনারি (হওজা ), যা ১৯২২ সালে গ্র্যান্ড আয়াতুল্লাহ আব্দুল-করিম হায়েরি ইয়াজদি দ্বারা কোমে প্রতিষ্ঠিত হয়েছিল।  এটি উসুলি পণ্ডিতদের প্রশিক্ষণ দিয়ে থাকে।   ইতিহাস   যদিও কোমে বৃহৎ শিয়া একাডেমিগুলো দশম শতাব্দীর গোড়ার দিকে বিদ্যমান ছিল, সাফাভিদের সময়ে যখন ষোড়শ শতাব্দীতে শিয়া ইসলাম ইরানের সরকারি ধর্ম হয়ে ওঠে, তখন শহরের হওজা (সেমিনারিয়াম) বিশিষ্ট হয়ে ওঠে। সেই যুগের বিখ্যাত শিক্ষকদের মধ্যে ছিলেন মোল্লা সদরা এবং শেখ বাহাই । আধুনিক কোম হওজাকে আব্দুল করিম হায়েরি ইয়াজদী এবং গ্র্যান্ড আয়াতুল্লাহ বুরুজেরদী পুনরুজ্জীবিত করেছেন এবং এটি মাত্র এক শতাব্দী পুরনো। ইরানের মাদ্রাসাগুলোতে প্রায় তিন লক্ষ আলেম রয়েছেন।  আলিরেজা আরাফি কোম সেমিনারির পরিচালক।   আইন স্কুল  যেহেতু বর্তমানে ইরানে শরিয়া আইনত বাধ্যতামূলক, তাই কোম মাদ্রাসা ইরানে একটি আইন স্কুল হিসেবেও কাজ করে। ইব্রাহিম রাইসি, প্রাক্তন প্রধান বিচারপতি এবং ইসলামি প্রজাতন্ত্র ইরানের প্রাক্তন রাষ্ট্রপতি, কোম মাদ্রাসার প্রাক্তন শিক্ষার্থীদের একজন ছিলেন।  ইসলামি প্রজাতন্ত্রে ইরানের সকল বিচারককে অবশ্যই ইসলামি আইনে শিক্ষা লাভ করতে হবে; বেশিরভাগ কাজি হলেন "শাসক ওলামাদের দলের সদস্য।"    উল্লেখযোগ্য শিক্ষক    উল্লেখযোগ্য প্রাক্তন ছাত্র    আরো দেখুন    ফাতেমা মাসুমেহ মাজার  কোমের সেমিনারি শিক্ষক সমিতি  হাওজা নাজাফ  মারজা'  মারাজির তালিকা  ইসফাহান সেমিনারি   তথ্যসূত্র    বহিঃসংযোগ    অফিসিয়াল ওয়েবসাইট   কোমে হাওজা এবং আন্তর্জাতিক এরিনার প্রদর্শনী শুরু হয়েছে  বিষয়শ্রেণী:ইসলামি বিদ্যালয় বিষয়শ্রেণী:ইসলামি পরিভাষা বিষয়শ্রেণী:ইরানে ইসলাম
পাথরঘাটা মহিলা কলেজ চট্টগ্রামের ব্রিক ফিল্ড রোডে অবস্থিত একটি কলেজ। এই প্রতিষ্ঠানে শুধুমাত্র মেয়েরাই পড়তে পারে।  পাথরঘাটা মহিলা কলেজ চট্টগ্রামের পাথরঘাটার ব্রিকফীল্ড রোডে অবস্থিত। ব্রিকফীল্ড রোড, পাথরঘাটা, কোতোয়ালী, চট্টগ্রাম।  অবকাঠামো ব্যবস্থাপনা শিক্ষকবৃন্দ কৃতি ছাত্রী  আরো দেখুন   চট্টগ্রামের কলেজসমূহের তালিকা   তথ্যসূত্র   বিষয়শ্রেণী:চট্টগ্রাম জেলার মহাবিদ্যালয় বিষয়শ্রেণী:চট্টগ্রামের বিশ্ববিদ্যালয় ও মহাবিদ্যালয় বিষয়শ্রেণী:চট্টগ্রাম সিটি কর্পোরেশন কর্তৃক পরিচালিত শিক্ষাপ্রতিষ্ঠান
একই নামের অন্যান্য ব্যক্তিবর্গের জন্য দেখুন গোলাম মোস্তফা খান (দ্ব্যর্থতা নিরসন)।  গোলাম মোস্তফা খান (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।    জন্ম ও শিক্ষাজীবন  গোলাম মোস্তফা খানের পৈতৃক বাড়ি ব্রাহ্মণবাড়িয়া জেলার কসবা উপজেলার কুটি গ্রামে। তার বাবার নাম গোলাম পাঞ্জত আলী এবং মায়ের নাম রাহেলা খাতুন। তার স্ত্রীর নাম জ্যোস্না বেগম। তাঁদের পাঁচ মেয়ে, দুই ছেলে।   কর্মজীবন  পাকিস্তান সেনাবাহিনীর মেডিকেল কোরে চাকুরি করতেন গোলাম মোস্তফা খান। তিনি কর্মরত ছিলেন পাকিস্তানে। ১৯৭০ সালের শেষ থেকে ছুটিতে ছিলেন। মার্চ মাসের মাঝামাঝি ছুটি শেষ হওয়ার পর পাকিস্তানে যাওয়ার অপেক্ষায় ঢাকা সেনানিবাসের ট্রানজিট ক্যাম্পে ছিলেন। ২৫ মার্চের পর আটক করা হয় তাকে। কিছুদিন পর পাকিস্তান সেনা কর্তৃপক্ষ তাকেসহ আটক আরও অনেক বাঙালি সেনাদের ট্রেনযোগে রংপুর সেনানিবাসে পাঠায়। পথিমধ্যে এক স্টেশনে ট্রেন বিরতি দিলে তিনিসহ কয়েকজন প্রহরারত পাকিস্তানি সেনাদের ফাঁকি দিয়ে পালিয়ে যান। পরে জামালপুর সীমান্ত দিয়ে ভারতে গিয়ে মুক্তিযুদ্ধে যোগ দেন। তিনি মুক্তিবাহিনীর ‘জেড’ ফোর্সে অন্তর্ভুক্ত হন।   মুক্তিযুদ্ধে ভূমিকা  ১৯৭১ সালের ৩১ জুলাই ভারত-বাংলাদেশ সীমান্তে জামালপুর জেলার বকশিগঞ্জ উপজেলার অন্তর্গত কামালপুর এলাকায় ছিল পাকিস্তান সেনাবাহিনীর শক্ত ঘাঁটি। সেখানে চারপাশে ছিল বাংকার। কাঁটাতার দিয়ে ঘেরা ছিল ঘাঁটি। বিছানো ছিল অসংখ্য মাইন ও বুবিট্র্যাপ। এ ছাড়া কয়েকটি গাছের ওপরে ছিল পর্যবেক্ষণ পোস্ট। বৃষ্টি আর ঘোর অন্ধকারের মধ্যে গোলাম মোস্তফা খানসহ মুক্তিযোদ্ধারা আক্রমণের প্রস্তুতি নেন। তারা ছিলেন দুটি দল (কোম্পানি) এবং কয়েকটি উপদলে (প্লাটুন ও সেকশন) বিভক্ত। তাঁদের লক্ষ্য ছিল পাকিস্তান সেনাবাহিনীর সীমান্তঘাঁটি আক্রমণ করে সেখান থেকে তাদের উচ্ছেদ করা। গোলাম মোস্তফারা নিঃশব্দে এফইউপিতে (ফর্মি আপ প্লেস) সমবেত হন। এর একটু দূরেই ছিল পাকিস্তান সেনাবাহিনীর ঘাঁটি। তাঁদের সমন্বিত আক্রমণে পাকিস্তান সেনাবাহিনীর অগ্রবর্তী প্রতিরক্ষায় ফাটল ধরে। এর পর পাকিস্তানিরা দ্বিতীয় প্রতিরক্ষা লাইনের শেলপ্রুফ বাংকারে অবস্থান নিয়ে মুক্তিযোদ্ধাদের ওপর ব্যাপক গোলাবর্ষণ শুরু করে। পাকিস্তান সেনাবাহিনীর দ্বিতীয় প্রতিরক্ষা লাইনের বাইরে একটি গাছের ওপর ছিল তাদের সুরক্ষিত গোপন পর্যবেক্ষণ পোস্ট। সেখান থেকে দু-তিন পাকিস্তানি সেনা মুক্তিযোদ্ধাদের অবস্থান সম্পর্কে বাংকারে খবর পাঠায়। তাদের দেওয়া তথ্যের ভিত্তিতে পাকিস্তানিরা গোলাবর্ষণ শুরু করে। এটা গোলাম মোস্তফা খানসহ মুক্তিযোদ্ধারা প্রথমে বুঝতে না পারলেও তাঁদের এক সহযোদ্ধা সেটি দেখতে পেয়ে তাকে জানান। গোলাম মোস্তফা খানের কাছে ছিল এলএমজি। তিনি এলএমজি নিয়ে হামাগুড়ি দিয়ে পর্যবেক্ষণ পোস্টের কাছে যান এবং আক্রমণ করেন। তার এলএমজির ব্রাশফায়ারে পর্যবেক্ষণ পোস্ট ধ্বংস ও পাকিস্তানি সেনারা নিহত হয়। এর ফলে পাকিস্তান সেনাবাহিনীর পাল্টা আক্রমণের তীব্রতা কমে যায়। সেদিন যুদ্ধে মুক্তিযোদ্ধারা পাকিস্তান সেনাবাহিনীর দুর্ভেদ্য প্রতিবন্ধকতা সাহসিকতার সঙ্গে পার হয়ে মূল প্রতিরক্ষায় ঢুকে যান। গোলাম মোস্তফা খানের অনেক সহযোদ্ধা মাইন ও গুলির আঘাতে মাটিতে লুটিয়ে পড়েন।    পুরস্কার ও সম্মাননা   বীর বিক্রম   তথ্যসূত্র    বহি:সংযোগ   বিষয়শ্রেণী:জীবিত ব্যক্তি বিষয়শ্রেণী:বীর বিক্রম
নায়েক (এনকে; কখনও কখনও ঐতিহাসিকভাবে বানান নায়ক) হল ভারতীয় সেনাবাহিনীর এবং পাকিস্তান সেনাবাহিনীর একটি র‌্যাঙ্ক যা  কর্পোরাল এর সমতুল্য ।  তামিল ভাষায়, নায়েক শব্দটি ব্রিটিশ ভারতে কর্পোরাল সমতুল্য হিসাবে ব্যবহারের আগে একজন প্রভু বা রাজ্যপালকে বোঝাতে ব্যবহৃত হত।  র‌্যাঙ্কটি আগে ব্রিটিশ ভারতীয় সেনা এবং উট কর্পসে ব্যবহৃত হত, ল্যান্স নায়েক এবং হাবিলদারের মধ্যে র‌্যাঙ্কিং। অশ্বারোহী ইউনিটগুলিতে সমতুল্য ল্যান্স দাফাদার । একজন ব্রিটিশ কর্পোরালের মতো একজন নায়েক দুটি র‌্যাঙ্ক শেভ্রন পরেন।      তথ্যসূত্র    বহিঃসংযোগ      বিষয়শ্রেণী:ভারতীয় সেনাবাহিনীর সামরিক পদমর্যাদা
(হিট মি) বেবী ওয়ান মোর টাইম ব্রিটনি স্পিয়ার্স এর  ১৯৯৮ সালের "...বেবী ওয়ান মোর টাইম" গানের একটি লাইন। শব্দগুলো নিম্নোল্লিখিত বিভিন্ন অংশের প্রতি নির্দেশ করা যেতে পারে যেগুলো গানটি থেকে নেয়া হয়েছে :  ...বেবী ওয়ান মোর টাইম(এ্যালবাম), ১৯৯৯ সালে ব্রিটনি স্পিয়ার্স এর অভিষেক এ্যালবাম  ...বেবী ওয়ান মোর টাইম ট্যুর, a ১৯৯৯ সালে ব্রিটনি স্পিয়ার্স এর উত্তর আমেরিকা ট্যুর  হিট মি, বেবী ওয়ান মোর টাইম (টিভি সিরিজ), ২০০৫ সালে একটি টেলিভিশন বিনোদন মূলক অনুষ্ঠান  বিষয়শ্রেণী:দ্ব্যর্থতা নিরসন পাতা
{| width="100%" style="border: solid 2px #A3B1BF; background: #F5FAFF" | |- | অ্যাকাউন্ট সেটিংস ও পরিচালনা আপনার উইকিপিডিয়া অ্যাকাউন্ট - কীভাবে:  আপনার উইকিপিডিয়ার অভিজ্ঞতা কাস্টমাইজ করুন আপনার পছন্দ পরিবর্তন করুন আপনার সাক্ষর পরিবর্তন করুন ব্যবহারকারী নাম পরিবর্তন করুন আপনার ইমেইল ঠিকানা নিশ্চিত করুন আপনার ব্যবহারকারী পাতা মুছে ফেলুন লগইন (ট্রাবলশুটিং) __NOTOC__ __NOEDITSECTION__ |}  Category:উইকিপিডিয়া সাহায্য
কারাঙ্গাস্থানীয় চাদঅঞ্চলওয়াদদিজাতিগততাকরঙ্গা, বাখা (ফলা-কাশমেরে, কোনিয়েরে (ময়ো) স্থানীয় ভাষাভাষী (১০,০০০ উদ্ধৃত ১৯৯৯)Karanga at Ethnologue (18th ed., 2015) (subscription required)ভাষা পরিবারনিলো-সাহারান?   মাবন  মাবাং  করঙ্গাভাষার কোডআইএসও <আইডি1]kthগ্লোটলগkara1484ইএলপিকরঙ্গা কারাঙ্গা হলো একটি মাবান ভাষা। এই ভাষা চাদে ব্যবহার বা বলা হয়। এর বক্তারা চারটি গোষ্ঠীতে বিভক্ত, প্রতিটি গোষ্ঠীর নিজস্ব উপভাষা রয়েছে: কারাঙ্গা (কুরুঙ্গা), কাশমির (কাচমির), বাকহা (বাক্সা, বাকাত) বা ফালা (ফালা), এবং কনিয়েই (কনিয়ারে, কোগনেৰে) বা ময়ো (মোয়ো)। কারাঙ্গা ভাষা মাসালিত ভাষার সাথে ঘনিষ্ঠভাবে সম্পর্কিত।   তথ্যসূত্র   বিষয়শ্রেণী:চাদের ভাষা বিষয়শ্রেণী:সদস্যতা-শুধুমাত্র বিষয়বস্তুতে সংযোগ ধারণকারী পাতা
চারমূর্তি একটি বাংলা হাস্যরসাত্মক চলচ্চিত্র যার পরিচালক হলেন উমানাথ ভট্টাচার্য। ১৯৭৮ সালে মোক্ষদা ফিল্মস নির্মিত এই ছবিটি নারায়ণ গঙ্গোপাধ্যায়ের টেনিদা কাহিনী চারমূর্তি'র ওপর ভিত্তি করে তৈরী। এই সিনেমায় টেনিদার ভূমিকায় অভিনয় করেন চিন্ময় রায়।   কাহিনী  পরীক্ষার শেষে টেনিদা ও তার তিন শাগরেদ ক্যাবলা, প্যালা, হাবুল সকলে মিলে বেড়াতে যায় ঝন্টিপাহাড়ী। রামগড়ের কাছে পাহাড় জংগলে ঘেরা ঝন্টিপাহাড়ীতে একটি বাংলো কিনেছেন ক্যাবলার মেসোমশাই। সেখানে ভূতের উৎপাত। ট্রেনে যাওয়ার সময় টেনিদা বাহিনীর সাথে ঝামেলা বেঁধে যায় সাধু ঘুটঘুটানন্দ ও তার বিশালদেহী চ্যালা গজেশ্বরের সাথে। তাদের হাত থেকে পালিয়ে শেষ পর্যন্ত ঝন্টিপাহাড়ী বাংলোতে পৌঁছায় টেনিদারা। সেখানে চাকর ঝন্টুরাম বদখত চেহারার হলেও যত্ন-আত্তি করে তাদের। রাত্রে বাড়িটিতে ভুতুড়ে কাণ্ডকারখানা দেখে চারজনেই আতঙ্কিত হয়ে পড়ে। দলের বাকি তিনজন ভয় পেলেও ক্যাবলা সবার আগে বুঝতে পারে ভূতের নাম করে এখানে কিছু লোক ভয় দেখাচ্ছে। তাদের অন্য কোনো অসৎ উদ্দেশ্য আছে। এদিকে জঙ্গলে ঘুরতে ঘুরতে প্যালা আবিষ্কার করে ফেলে এক গোপন সুড়ঙ্গের যার ভেতরেই অপরাধীদের আস্তানা।   অভিনয়   চিন্ময় রায় - টেনিদা  কাজল গুপ্ত - ক্যাবলার মা  সন্তোষ দত্ত - ক্যাবলার মেসোমশাই   রবি ঘোষ - শেঠ ঢুন্ডুরাম  শম্ভু ভট্টাচার্য - গজেশ্বর  বিপ্লব চট্টোপাধ্যায় - পুলিশ অফিসার  সত্য বন্দ্যোপাধ্যায় - স্বামী ঘুটঘুটানন্দ   তথ্যসূত্র   বিষয়শ্রেণী:১৯৭৮-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:ভারতীয় উপন্যাস অবলম্বনে চলচ্চিত্র বিষয়শ্রেণী:১৯৭০-এর দশকের বাংলা ভাষার চলচ্চিত্র বিষয়শ্রেণী:নারায়ণ গঙ্গোপাধ্যায়ের সৃষ্টিকর্ম অবলম্বনে চলচ্চিত্র বিষয়শ্রেণী:ভারতীয় শিশুতোষ চলচ্চিত্র
ইয়োকোহামা মসজিদ (অথবা জামে মসজিদ, ইয়োকোহামা; ) জাপানের কানাগাও প্রদেশের ইয়োকোহামা সিটির একটি মসজিদ।   ইতিহাস  ২৯ ডিসেম্বর ২০০৯ সালে মসজিদটি প্রতিষ্ঠিত হয়েছিল।   স্থাপত্য  এই মসজিদেশ্রেণিকক্ষ এবং রান্নাঘরও রয়েছে।   পরিবহন  ইয়োকোহামা পৌর শহরের সাবওয়ের হিগাশি-ইয়ামাতা স্টেশন থেকে দক্ষিণে হাঁটার দূরত্বে মসজিদটি অবস্থিত।   আরো দেখুন   জাপানে ইসলাম  জাপানের মসজিদের তালিকা   তথ্যসূত্র    বহিঃসংযোগ   বিষয়শ্রেণী:জাপানের মসজিদ বিষয়শ্রেণী:২০০৬-এ প্রতিষ্ঠিত
অবনীনাথ রায় (১৮৯৫ - ১৩ ফেব্রুয়ারি, ১৯৬৩) একজন কল্লোল যুগের বাঙালি সাহিত্যিক। তিনি কল্লোল পত্রিকার লেখক গোষ্ঠীর অন্যতম।   জীবনী  অবনীনাথ শান্তিনিকেতনে লেখাপড়া করেন। তারপর মীরাটে মিলিটারি অ্যাকাউন্টসে কাজ করতেন। প্রবাসী বঙ্গ সাহিত্য সম্মেলনের সাথে সংশ্লিষ্ট ছিলেন অবনীনাথ। তার রচিত গ্রন্থের মধ্যে রয়েছে ভোরের আলো, অপরূপ, তনুতীর্থ, মদনভস্মের পর, মিলন স্বপ্ন, প্রবাসী বাঙালী, বঙ্গ প্রতিভা, অতীশ দি গ্রেট, পাঁচমিশেলী, অপৌরুষেয়, অনুচ্চারিত ইত্যাদি।   তথ্যসূত্র   বিষয়শ্রেণী:১৮৯৫-এ জন্ম বিষয়শ্রেণী:১৯৬৩-এ মৃত্যু বিষয়শ্রেণী:বাঙালি সাহিত্যিক বিষয়শ্রেণী:বিশ্বভারতী বিশ্ববিদ্যালয়ের প্রাক্তন শিক্ষার্থী
রবার্ট মার্টন সলো একজন মার্কিন অর্থনীতিবিদ।  তিনি ১৯৮৭ সালে অর্থনীতিতে নোবেল পুরস্কার লাভ করেন।    জীবনী  সলো ১৯২৪ সালের ২৩ অগাস্ট নিউ ইয়র্কের ব্রুকলিনে জন্মগ্রহণ করেন। ১৯৪৯ সালে ম্যাসাচুসেট্‌স ইনস্টিটিউট অফ টেকনোলজি র অর্থনীতি বিভাগে সহকারী অধ্যাপক হিসেবে যোগদান করেন।   তথ্যসূত্র    বহিঃসংযোগ   বিষয়শ্রেণী:১৯২৪-এ জন্ম বিষয়শ্রেণী:নোবেল বিজয়ী অর্থনীতিবিদ বিষয়শ্রেণী:ন্যাশনাল মেডেল অফ সাইন্স বিজয়ী বিষয়শ্রেণী:জন বেটস ক্লার্ক মেডেল বিজয়ী বিষয়শ্রেণী:২০শ শতাব্দীর মার্কিন অর্থনীতিবিদ বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অ-কল্পকাহিনী লেখক বিষয়শ্রেণী:২১শ শতাব্দীর মার্কিন অর্থনীতিবিদ বিষয়শ্রেণী:২১শ শতাব্দীর মার্কিন অ-কল্পকাহিনী লেখক বিষয়শ্রেণী:মার্কিন নোবেল বিজয়ী বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:হার্ভার্ড কলেজের প্রাক্তন শিক্ষার্থী বিষয়শ্রেণী:মার্কিন ফিলোসফিক্যাল সোসাইটির সদস্য বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:প্রেসিডেন্সিয়াল মেডেল অব ফ্রিডম প্রাপক বিষয়শ্রেণী:দ্বিতীয় বিশ্বযুদ্ধের মার্কিন সেনা কর্মকর্তা
তিতাস জিয়া একজন বাংলাদেশী চলচ্চিত্র অভিনেতা। তিনি ২০১৩ সালে মৃত্তিকা মায়া চলচ্চিত্রে অভিনয়ের জন্য শ্রেষ্ঠ অভিনেতা হিসেবে  বাংলাদেশ জাতীয় চলচ্চিত্র পুরস্কার লাভ করেন।  পড়াশোনা তিতাস জিয়ার পৈতৃক নিবাস বাংলাদেশের সিরাজগঞ্জে হলেও তিনি বেড়ে উঠেছেন ঝিনাইদহে। এরপর উচ্চ শিক্ষা নিতে ঢাকায় আসেন ও ঢাকা বিশ্ববিদ্যালয় থেকে নাট্যকলা বিভাগে স্নাতক ডিগ্রী অর্জন করেন।  কর্মজীবন  তিনি একজন অভিনেতা, নাট্যনির্দেশক, চিত্রনাট্য লেখক, শিক্ষক ও গবেষক। ২০০৭ সালে তিনি ঢাকা বিশ্ববিদ্যালয়ের নাট্যকলা বিভাগে প্রভাষক হিসেবে যোগদান করেন।  ছাত্রবস্থায় তিনি নাটকের সাথে জড়িত হন। ২০০১ সালে তার চিত্রনাট্য ও নির্দেশনায় গ্রিক নাট্যকার সোফোক্লিসের বিখ্যাত নাটক ‘কিং ইডিপাস’ ঢাকা বিশ্ববিদ্যালয়ে মঞ্চায়িত হয়। তিনি এই নাটকের কেন্দ্রীয় চরিত্রে অভিনয় করেছিলেন।  নাট্যকলা বিভাগের অনেক প্রযোজনায় অভিনয় করেছেন তিনি। এছাড়া ‘কয়েদী হায়াত’, ‘ঈর্ষা’,  ‘মৃচ্ছকটিক’ ‘লালকমল- নীলকমল’ সহ অসংখ্য নাটকে অভিনয় করেছেন। তিতাস জিয়া ২০১২ সালে গ্রামীণফোনের একটি বিজ্ঞাপনে কাজ করেছিলেন। সাদাত রাসেলের ‘কে তুমি’ এবং গাজী রাকায়েতের ‘তোমায় দেখতে লাগে ভালো’ টেলিছবি দুটিতে অভিনয় করেছেন। এছাড়া বিবিসির ‘উজান গাঙ্গের নাইয়া’ এর দ্বিতীয় সিজনে কাজ করেছেন।   তথ্যসূত্র    বহিঃসংযোগ       বিষয়শ্রেণী:ইংরেজি ভাষার বহিঃসংযোগ থাকা নিবন্ধ বিষয়শ্রেণী:২১শ শতাব্দীর বাংলাদেশী অভিনেতা বিষয়শ্রেণী:জীবিত ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:বাংলাদেশী চলচ্চিত্র অভিনেতা বিষয়শ্রেণী:বাংলাদেশী টেলিভিশন অভিনেতা বিষয়শ্রেণী:বাংলাদেশী মঞ্চ অভিনেতা বিষয়শ্রেণী:বাংলাদেশী মডেল বিষয়শ্রেণী:শ্রেষ্ঠ অভিনেতা বিভাগে জাতীয় চলচ্চিত্র পুরস্কার (বাংলাদেশ) বিজয়ী
উইলিয়াম মুর (৪ জুন ১৬৯৯ - ২৬ অক্টোবর ১৭৪৬) সারের পোলসডেনের লেসিতে বসবাসকারী একজন ব্রিটিশ রাজনীতিবিদ ছিলেন যিনি ১৭৪০ থেকে ১৭৪৬ সাল পর্যন্ত হাউস অফ কমন্সে ছিলেন। থাম্ব|ফেটচাম পার্ক হাউস সামনের উচ্চতা মুর ছিলেন আর্থার মুরের জ্যেষ্ঠ পুত্র এবং তার দ্বিতীয় স্ত্রী, যিনি গ্লুচেস্টারশায়ারের লিন্টন থেকে এসেছিলেন। ১৭৩০ সালে, তিনি সারের ফেটচাম পার্কে তার বাবার উত্তরসূরী হন, যা তার বাবা বিশাল ব্যয়ে তৈরি করেছিলেন। ১৭৩৫ সালের ফেব্রুয়ারিতে তাকে তার বাবার ঋণ পরিশোধের জন্য এটি বিক্রি করতে হয়েছিল। তবে তিনি ১৭৩৫ সালে পোলসডেন লেসিতে তার চাচা কর্নেল থমাস মুরের স্থলাভিষিক্ত হন।  ১৭৪০ সালের ২৫ নভেম্বর তার বন্ধু ফ্রান্সিস নর্থ, গিলফোর্ডের প্রথম আর্ল, মুরকে ব্যানবারির একটি উপনির্বাচনে সংসদ সদস্য হিসেবে নির্বাচিত হন। ১৭৪১ সালের ফেব্রুয়ারিতে ওয়ালপোলকে অপসারণের প্রস্তাব ব্যতীত তিনি সমস্ত রেকর্ডকৃত বিভাগে প্রশাসনের বিরুদ্ধে ভোট দেন। ১৭৪১ সালের ব্রিটিশ সাধারণ নির্বাচনে তিনি ব্যানবারির পক্ষে বিনা প্রতিদ্বন্দ্বিতায় ফিরে আসেন। তিনি ১৭৪৩ সালের ১০ মার্চের বিরোধী হুইপে স্বাক্ষর করেন।"Moore, William (1699-1746), of Polesden Lacey, Surr.". History of Parliament Online. Retrieved 1 February 2019.  মুর ১৭৪৬ সালের ২৬ অক্টোবর মারা যান এবং তার সম্পত্তি নর্থের পুত্র ফ্রেডেরিকের কাছে রেখে যান, যিনি ভবিষ্যতের প্রধানমন্ত্রী ছিলেন, যার ট্রাস্টিরা এক বছর পরে পোলসডেন লেসিকে ৫,৫০০ পাউন্ডে বিক্রি করে দেন সম্পত্তির বোঝা পরিশোধ করার জন্য।"Moore, William (1699-1746), of Polesden Lacey, Surr.". History of Parliament Online. Retrieved 1 February 2019.   তথ্যসূত্র   বিষয়শ্রেণী:গ্রেট ব্রিটেনের সংসদ সদস্য ১৭৪১-১৭৪৭ বিষয়শ্রেণী:গ্রেট ব্রিটেনের সংসদ সদস্য ১৭৩৪-১৭৪১ বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য বিষয়শ্রেণী:১৭৪৬-এ মৃত্যু বিষয়শ্রেণী:১৬৯৯-এ জন্ম
ক্যাপ্রি অ্যান্ডারসন (জন্ম: ৩০শে মার্চ, ১৯৮৮) একজন একজন মার্কিন পর্নোগ্রাফিক চলচ্চিত্র অভিনয়শিল্পী। জন্মের সময় তার নাম ছিল ক্রিস্টিনা ওয়ালশ।   আইনি সমস্যা  ২রা অক্টোবর, ২০১০, অ্যান্ডারসন চার্লি শিনের সাথে একটি বহুল প্রচারিত কেলেঙ্কারিতে জড়িয়ে পড়েন। শিন নিউইয়র্ক সিটির প্লাজা হোটেলের একটি ঘরে $ ৭,০০০ ডলারের ক্ষতি করে এবং পুলিশ অ্যান্ডারসনকে বাথরুমে তালাবদ্ধ অবস্থায় পায়, অ্যান্ডারসন দাবি করেছিল যে শীনের হাত থেকে বাঁচতে পেরেছে।  তিনি ২০১০ সালের নভেম্বর পর্যন্ত পরিস্থিতি সম্পর্কে চুপচাপ ছিলেন, যখন শিন তার বিরুদ্ধে চাঁদাবাজির অভিযোগে মামলা করেছিলেন, তার দাবি যে তিনি নিজের গল্পটি সংবাদমাধ্যম থেকে দূরে রাখতে ১০ মিলিয়ন ডলার চেয়েছেন। এরপরে অ্যান্ডারসন এবিসি নিউজকে একটি একচেটিয়া সাক্ষাৎকার দিয়ে বলেছিলেন যে শিন নেশা করেছিল এবং তাকে মেরে ফেলার হুমকি দেওয়া হয়েছিল।   পুরস্কার    ২০১৩: পি-উই'স এক্সএক্সএক্স অ্যাডভেঞ্চার:একটি পর্ন প্যারোডির জন্য সেরা সহায়ক অভিনেত্রী হিসাবে এভিএন পুরস্কার পান।    তথ্যসূত্র    বহিঃসংযোগ        বিষয়শ্রেণী:জীবিত ব্যক্তি বিষয়শ্রেণী:১৯৮৮-এ জন্ম বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী বিষয়শ্রেণী:নিউ ইয়র্ক শহরের অভিনেত্রী বিষয়শ্রেণী:২১শ শতাব্দীর মার্কিন নারী বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:ওয়েলশ বংশোদ্ভূত মার্কিন ব্যক্তি বিষয়শ্রেণী:২১শ শতাব্দীর মার্কিন অভিনেত্রী
২য় রমজান হলো হিজরি (আরবি) বর্ষপঞ্জি অনুসারে রমজান মাসের দ্বিতীয় দিন এবং এটি হিজরি বছরের ২৩৮তম দিন ( অথবা শাবান মাস যদি ত্রিশ দিন পূর্ণ করে তাহলে ২৩৯তম দিন অথবা সফর, রবিউস সানি, জমাদিউস সানি এবং শাবান মাস যদি ত্রিশ দিন পূর্ণ করে তাহলে ২৪০তম দিন)।   ঘটনাবলী    ৬৫ হিজরি: উমাইয়া খলিফা আবদুল মালিক ইবনে মারওয়ানের ক্ষমতায় অধিষ্ঠিত হন। তাঁর পিতা মারওয়ান বিন হাকাম তাকে উত্তরাধিকারী নির্বাচিত করে মৃত্যুবরণ করলে তিনি উমাইয়া বংশের পঞ্চম খলিফা হিসেবে শাসনভার গ্রহণ করেন।    ৫১ হিজরি: উত্তর আফ্রিকায় ইসলামি বিজয়ের কেন্দ্র হিসেবে কাইরোয়ান শহর প্রতিষ্ঠার কাজ শুরু। উকবা ইবনে নাফি শহরটি প্রতিষ্ঠা করেন। এটি মাগরেবে নির্মিত প্রথম ইসলামি শহর ছিল।   ৮২ হিজরি: মুসলিম সেনাপতি হাসান ইবনুন নুমান বার্বর রানী দাহিয়াকে পরাজিত ও হত্যা করেন।  ১১৪ হিজরি: ফ্রান্সে মুসলিম বাহিনী ও ফ্রাঙ্কদের মধ্যে "বালাত শুহাদার যুদ্ধ" সংঘটিত হয়।  ৭০২ হিজরি: দামেস্কের দক্ষিণে শাখাবের যুদ্ধে মুসলিম বাহিনী মঙ্গোলদের পরাজিত করে।  ৯৯৬ হিজরি: পোলীয় ও উসমানীয় বাহিনী জার্মান বাহিনীকে পরাজিত করে এবং আর্চডিউক জন সিগিসমুন্ডকে বন্দি করে।  ১২৩৯ হিজরি: মামলুক বাহিনী গ্রিক দ্বীপ ক্রীট দখল করে।  ১২৬৪ হিজরি: উসমানীয় বাহিনী রোমানিয়া দখল করে, যার প্রতিক্রিয়ায় রাশিয়া মলদোভার দখল নেয়।  ১৩৬৯ হিজরি: আরব রাষ্ট্রগুলোর মধ্যে "যৌথ প্রতিরক্ষা চুক্তি" স্বাক্ষরিত হয়।  ১৩৮৪ হিজরি: ইসরায়েল ঘোষণা করে যে, তারা ২,৫০,০০০ ফালাশা ইহুদিকে অভিবাসিত করেছে।  ১৪০২ হিজরি: ব্রিটেনে ইসলামি ছাত্র সংগঠনের ১৯তম সম্মেলন অনুষ্ঠিত হয়।  ১৪৩৫ হিজরি: ইসলামিক স্টেট (আইএস) সিরিয়া ও ইরাকের বিশাল অঞ্চল দখল করে খিলাফত প্রতিষ্ঠার ঘোষণা দেয় এবং আবু বকর আবু বকর আল-বাগদাদীকে খলিফা ঘোষণা করা হয়।  ১৪৩৭ হিজরি: তুরস্কের ইস্তাম্বুলে একটি পুলিশের বাসে বোমা হামলায় ১১ জন নিহত ও ৩৬ জন আহত হয়।   জন্ম    ১২৯৪ হিজরি: আহমদ আল-হাইবা, মরক্কোর একজন ফকিহ ও স্বাধীনতাকামী নেতা।  ১৩৪৮ হিজরি: ইউসুফ আওফ, মিশরীয় লেখক।  ১৩৬৪ হিজরি: ফাহাদ আল-আহমদ আল-জাবের আস-সাবাহ, উপসাগরীয় দেশ ও এশিয়ার অন্যতম ক্রীড়া ব্যক্তিত্ব।  ১৩৭০ হিজরি: নাঈমা ইলিয়াস, একজন মরক্কীয় অভিনেত্রী।  ১৩৭৬ হিজরি: সুসান বদর, মিশরীয় অভিনেত্রী।  ১৩৮০ হিজরি: আন্দ্রেই কারাতায়েভ, একজন রুশ সমাজবিজ্ঞানী, অর্থনীতিবিদ ও ইতিহাসবিদ।  ১৩৯৭ হিজরি: সামার হোসনি, মিশরীয় গায়ক ও অভিনেতা।   মৃত্যু    ২৫১ হিজরি: আবুল হাসান আস-সারি আস-সাক্বতী আল-বাগদাদী, সুন্নি ইসলামি সাধক ও ৩য় হিজরি শতাব্দীর সুফি ব্যক্তিত্ব।  ৪১৩ হিজরি: শাইখ আল-মুফিদ, শিয়া ইমামি আলেম ও হাদিস বিশারদ।  ১৪৩৩ হিজরি: হিশাম আল-ইখতিয়ার, সিরিয়ার রাজনীতিবিদ।  ১৪৩৫ হিজরি: হাসান তৌফিক, মিশরীয় কবি।  ১৪৩৯ হিজরি: ইয়াদ ফাতিহ খলিফা আল-রাবি, সাদ্দাম হুসেনের শাসনামলে ইরাকি রিপাবলিকান গার্ড ও কুদস বাহিনীর প্রধান।    আরো দেখুন     ৩ রমজান   ৪ রমজান  ৫ রমজান    গ্রন্থপঞ্জি                                       তথ্যসূত্র   বিষয়শ্রেণী:ইসলামি বর্ষপঞ্জির দিন বিষয়শ্রেণী:রমজান বিষয়শ্রেণী:হিজরি তারিখ
শূন্যবাদ (; ) নিহিলিজম একটি দার্শনিক বিশ্বাস যা মানব অস্তিত্বের মৌলিক দিকগুলি, যেমন জ্ঞান, নৈতিকতা এবং অর্থ, প্রত্যাখ্যান করে। এটি চরম নৈরাশ্যবাদ এবং মৌলিক সংশয়বাদ হিসেবে বর্ণনা করা যেতে পারে। নিহিলিজমের দৃষ্টিকোণ থেকে, জীবনের কোন অন্তর্নিহিত অর্থ বা উদ্দেশ্য নেই, এবং মানব অভিজ্ঞতার উপর নির্ভরশীল বিভিন্ন মূল্যবোধ বা সত্য ভিত্তিহীন।  ব্যুৎপত্তি, পরিভাষা এবং সংজ্ঞা বাংলা শূন্যবাদ  া শূন্যতাবাদ ল্যাটিন শব্দ nihil থেকে এসেছে, যার অর্থ nothing বা কিছুই না।শূন্যবাদের ইংরেজি প্রতিশব্দ Nihilism। অষ্টাদশ শতাব্দীর শেষের দিকে রাশিয়ায় এ বিপ্লবী মতবাদ বিস্তার লাভ করে। এ মতবাদীরা কোনো ক্ষমতা, নীতি-নিয়ম বা ধর্ম মানতে অস্বীকার করতো এবং ব্যক্তি নিজেকে সম্পূর্ণ স্বেচ্ছাধীন বলে বিবেচনা করতো। এ মতবাদ আইভান তুর্গেনিকের 'ফাদারস অ্যান্ড সানস' উপন্যাসের মাধ্যমে খ্যাতি লাভ করে। ইতিহাস বৌদ্ধধর্ম থেরবাদ এবং মহাযান ত্রিপিটক -এ লিপিবদ্ধ হিসাবে শূন্যবাদের ধারণাটি নিয়ে বুদ্ধ (খিস্টপূর্ব ৫৬৩ থেকে খিস্টপূর্ব ৪৮৩) আলোচনা করেছিলেন।  ফ্রিডরিখ নিচে  পদ সংস্কৃতি এবং চারুকলায় আরো দেখুন  তথ্যসূত্র   বহিঃসংযোগ  বিষয়শ্রেণী:নৈতিক তত্ত্ব বিষয়শ্রেণী:অধিবিদ্যামূলক তত্ত্ব বিষয়শ্রেণী:জীবনের দর্শন বিষয়শ্রেণী:রাজনৈতিক মতাদর্শ
এডভার্ড মুংখ (; ১২ই ডিসেম্বর ১৮৬৩ – ২৩শে জানুয়ারি ১৯৪৪) একজন নরওয়েজীয় ইউরোপীয় চিত্রশিল্পী। তিনি নরওয়ের অসলো (তৎকালীন ক্রিস্টিয়ানিয়া) শহরে জন্মগ্রহণ করেন। তাঁকে অভিব্যক্তিবাদী শিল্পকলার একজন অগ্রদূত বলা হয়ে থাকে। তাঁর সবচেয়ে পরিচিত চিত্রকর্মটি হলো স্ক্রিক, যার অর্থ "আর্তনাদ"। এই চিত্রকর্মটি পাশ্চাত্য শিল্পকলার সবচেয়ে সুপরিচিত চিত্রগুলির একটি।  শৈশবে তিনি অসুস্থতা, শোক ও বংশগত মানসিক রোগের ভীতিতে আচ্ছন্ন ছিলেন। তিনি অসলো শহরে (তৎকালীন ক্রিস্টিয়ানিয়া) নরওয়েজীয় জাতীয় চারুকলা অ্যাকাডেমিতে পড়াশোনা করেন। নাস্তিবাদী হান্স ইয়েগারের প্রভাবে তিনি বোহেমীয় ছন্নছাড়া ভবঘুরে জীবনযাপন করা শুরু করেন। ইয়েগার মুংখকে তাঁর নিজস্ব আবেগ-অনুভূতি ও মানসিক অবস্থা চিত্রকর্মে তুলে ধরতে তাগিদ দেন (যাকে তিনি নাম দিয়েছিলেন আত্মার চিত্রকর্ম)। এখান থেকেই মুংখের স্বতন্ত্র শৈলী গড়ে ওঠে। ভ্রমণের সুবাদে মুংখের উপর আরও অন্যান্য প্রভাব পড়ে এবং তাঁর শিল্পীসত্তার প্রকাশস্থলের সংখ্যাও বৃদ্ধি পায়। প্যারিস শহরে এসে তিনি পোল গোগাঁ, ভিনসেন্ট ভান গখ ও অঁরি দ তুলুজ-ল্যত্রেকের কাছ থেকে অনেক শেখেন। বিশেষ করে রঙের ব্যবহার সম্পর্কে শিক্ষালাভ করেন। বার্লিন শহরে তিনি সুয়েডীয় নাট্যকার আউগুস্ট ষ্ট্রিন্ডবের্গের সাথে সাক্ষাৎ করে তার একটি প্রতিকৃতি অঙ্কন করেন। এই সাক্ষাতের পরে তিনি ধারাবাহিকভাবে কতগুলি চিত্রকর্ম আঁকেন, যেগুলির তিনি নাম দেন জীবনদেয়ালের কারুকাজ। এগুলিতে তিনি প্রেম, উদ্বেগ, ঈর্ষা ও বিশ্বাসঘাতকতার মতো গভীরভাবে অনুভূত বিষয়গুলিকে উপজীব্য করে আবহসৃষ্টিকারী চিত্র আঁকেন।  আর্তনাদ বা স্ক্রিক ছিল ক্রিস্টিয়ানিয়া শহরে (বর্তমান অসলো) থাকাকালীন সময়ে আঁকা চিত্র। মুংখের ভাষ্য অনুযায়ী তিনি একদিন সূর্যাস্তের সময় বাইরে হাঁটতে গিয়েছিলেন, যখন তিনি "প্রকৃতির এক বিশাল, অন্তহীন আর্তনাদ শুনতে পান"। চিত্রকর্মটির ব্যক্তিটির যন্ত্রণাকাতর মুখকে আধুনিক মানবের মনের ভেতরের "আতঙ্কের" বহিঃপ্রকাশ হিসেবে গণ্য করা হয়। ১৮৯৩ থেকে ১৯১০ সালের মধ্যে তিনি চিত্রটির দুইটি রঙে আঁকা সংস্করণ ও দুইটি প্যাস্টেলে আঁকা সংস্করণ তৈরি করেন। একটি প্যাস্টেল সংস্করণ একটি নিলামে ইতিহাসের চতুর্থ সর্বোচ্চ দামে বিক্রি হয়। থাম্ব|রঙ-ফলকসহ আত্মপ্রতিকৃতি'' (১৯২৬)। বর্তমানে ক্লার্ক আর্ট ইনস্টিটিউটে প্রদর্শিত। খ্যাতি ও সম্পত্তি লাভের পরেও মুংখের আবেগিক অস্থিরতা দূর হয়নি। তিনি এক পর্যায়ে বিয়ের কথা ভাবলেও পরে পিছিয়ে আসেন। ১৯০৮ মানসিকভাবে ভেঙে পড়ার পরে তিনি অতিরিক্ত মদ্যপান পরিহার করেন। ক্রিস্তিয়ানিয়ার মানুষের সমাদর ও সেখানকার জাদুঘরগুলিতে তাঁর চিত্রকর্মগুলির প্রদর্শনী তাঁকে উৎফুল্ল করে তোলে। জীবনের শেষ বছরগুলি তিনি শান্তিতে ও একান্ত গোপনীয়তায় অতিবাহিত করেন। নাৎসিদের দখলে থাকা ইউরোপে তাঁর শিল্পকর্ম নিষিদ্ধ করা হলেও এগুলির সিংহভাগই দ্বিতীয় বিশ্বযুদ্ধের সময় টিকে ছিল। ফলে তাঁর শিল্পের সুদূরপ্রসারী প্রভাব নিশ্চিত হয়।   তথ্যসূত্র   বিষয়শ্রেণী:১৮৬৩-এ জন্ম বিষয়শ্রেণী:১৯৪৪-এ মৃত্যু বিষয়শ্রেণী:নরওয়েজীয় চিত্রশিল্পী
ল্যাকটেজ (Lactase):একটি উৎসেচক বা এনজাইম যা দুধ এবং দুগ্ধজাতীয় খাবারে ল্যাকটোজ নামক উপাদানকে ভেঙে এক অণু গ্যালাকটোজ এবং এক অণু গ্লুকোজে পরিণত করে। ল্যাকটোজ মূলত একটি ডাইস্যাকারাইড বা দ্বিআণবিক শর্করা, কারণ এক একটি ল্যাকটোজ দুটি অণু দ্বারা গঠিত- এক অণু গ্যালাকটোজ এবং এক অণু গ্লুকোজ। দুধের ২ থেকে ৪ শতাংশ শর্করা হল ল্যাকটোজ।  উৎপত্তি  thumb|upright=1.5|ল্যাকটেজ এনজাইম  ল্যাকটেজ  মানুষ ও অন্যান্য স্তন্যপায়ী প্রাণীর ক্ষুদ্রান্ত্রের ব্রাশ বর্ডারে তৈরী হয়। দুধ পরিপাক তন্ত্রে ভাঙার ও শোষণ উপযোগী হবার জন্য ল্যাকটোজ অত্যাবশ্যক।  সহনীয়তা ও সহ্যমাত্রা এই উৎসেচক শরীরে না থাকলে কিংবা কমে গেলে দুধ এবং দুগ্ধজাতীয় খাবার তা হজম হয় না। কারো কারো ক্ষেত্রে জন্মগত ভাবে কিংবা বেশিদিন দুধ জাতীয় খাবার এড়িয়ে চললে দুধ এবং দুগ্ধজাতীয় খাবার পরিপাককারী ল্যাকটেজ এনজাইম তার কার্যক্ষমতা হারিয়ে ফেলে।  প্রাণিজগতে মানুষেরাই হল একমাত্র ব্যতিক্রম যারা ল্যাকটোজ নামক শর্করার প্রতি সহ্যমাত্রা সামান্য কম (৫%-এরও কম) থাকা সত্ত্বেও শৈশবোত্তীর্ণ কালেও দুগ্ধপান করে থাকে। ল্যাকটোজ শর্করাটি পরিপাক করার জন্য প্রয়োজনীয় উৎসেচক ল্যাকটেজ জন্মের পর ক্ষুদ্রান্ত্রে সর্বোচ্চ পরিমাণে ক্ষরিত হয় এবং নিয়মিত দুগ্ধপান না হলে ক্রমশঃ এর ক্ষরণ হ্রাস পেতে থাকে। তখন দুধ এবং দুগ্ধজাতীয় খাবার খেলে নানা ধরনের এলার্র্জি জনিত শারীরিক সমস্যা দেখা দেয়। তবে কারো  শরীর যদি আগে থেকেই ল্যাকটোজ সহ্য করতে না পারে সেক্ষেত্রে  সরাসরি দুধের পরিবর্র্তে বিকল্প হিসেবে সয় মিল্ক (সয়াবিনের থেকে তৈরি দুধ) বা অ্যালমোন্ড মিল্ক (বাদামের দুধ) খাওয়া যেতে পারে।   তথ্যসূত্র    বহিঃসংযোগ     Virtual Museum Exhibit on Milk, Cream & Butter  বিষয়শ্রেণী:দুধ এবং দুগ্ধজাতীয় খাবার বিষয়শ্রেণী:এনজাইম বিষয়শ্রেণী:উৎসেচক বিষয়শ্রেণী:শর্করা বিষয়শ্রেণী:ল্যাকটেজ বিষয়শ্রেণী:পানীয় বিষয়শ্রেণী:কীটজ পণ্য বিষয়শ্রেণী:বহিঃশ্রাবী ক্ষরণ বিষয়শ্রেণী:দেহজ তরল পদার্থ বিষয়শ্রেণী:খাদ্যে সংযোজিত দ্রব্য